CELEX: 32012R0904
Language: el
Date: 2012-09-24 00:00:00
Title: Κανονισμός (ΕΕ, Ευρατόμ) αριθ. 904/2012 του Συμβουλίου, της 24ης Σεπτεμβρίου 2012 , για την τροποποίηση του κανονισμού αριθ. 422/67/ΕΟΚ, αριθ. 5/67/Ευρατόμ περί καθορισμού του καθεστώτος χρηματικών απολαβών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου των Κοινοτήτων, του προέδρου, των μελών και του γραμματέως του Πρωτοδικείου, καθώς και του προέδρου, των μελών και του γραμματέως του Δικαστηρίου Δημόσιας Διοίκησης της Ευρωπαϊκής Ένωσης

4.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 269/1
            
         ΚΑΝΟΝΙΣΜΌΣ (ΕΕ, ΕΥΡΑΤΌΜ) αριθ. 904/2012 ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για την τροποποίηση του κανονισμού αριθ. 422/67/ΕΟΚ, αριθ. 5/67/Ευρατόμ περί καθορισμού του καθεστώτος χρηματικών απολαβών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου των Κοινοτήτων, του προέδρου, των μελών και του γραμματέως του Πρωτοδικείου, καθώς και του προέδρου, των μελών και του γραμματέως του Δικαστηρίου Δημόσιας Διοίκησης της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 243,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 741/2012 του Ευρωπαϊκού Κοινοβουλίου και του Συμβουλίου, της 11ης Αυγούστου 2012, για την τροποποίηση του πρωτοκόλλου περί του Οργανισμού του Δικαστηρίου της Ευρωπαϊκής Ένωσης και του παραρτήματος I αυτού (1),
   Εκτιμώντας τα ακόλουθα:
   
               (1)
            
            
               Κατόπιν της τροποποίησης η οποία επήλθε με τον κανονισμό (ΕΕ, Ευρατόμ) αριθ. 741/2012, ο οργανισμός του Δικαστηρίου της Ευρωπαϊκής Ένωσης προβλέπει την καθιέρωση, τόσο στο Δικαστήριο όσο και στο Γενικό Δικαστήριο, θέσεως αντιπροέδρου, επιφορτισμένου να επικουρεί τον πρόεδρο στην άσκηση των καθηκόντων του.
            
         
               (2)
            
            
               Επιβάλλεται να καθορισθούν οι μισθοί, συντάξεις και αποζημιώσεις των δύο αυτών αντιπροέδρων.
            
         
               (3)
            
            
               Θα πρέπει, συνεπώς, να τροποποιηθεί αναλόγως ο κανονισμός αριθ. 422/67/ΕΟΚ, αριθ. 5/67/Ευρατόμ του Συμβουλίου (2).
            
         
               (4)
            
            
               Θα πρέπει, εξάλλου, να τροποποιηθεί τυπικά ο τίτλος του κανονισμού αριθ. 422/67/ΕΟΚ, αριθ. 5/67/Ευρατόμ, καθώς και ορισμένα άρθρα του, προκειμένου να ληφθεί υπόψη η αλλαγή της ονομασίας του Πρωτοδικείου κατόπιν της έναρξης ισχύος της Συνθήκης της Λισαβόνας, την 1η Δεκεμβρίου 2009,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός αριθ. 422/67/ΕΟΚ, αριθ. 5/67/Ευρατόμ τροποποιείται ως ακολούθως:
   
               1)
            
            
               Ο τίτλος αντικαθίσταται από το ακόλουθο κείμενο:
            
         
               2)
            
            
               Στο άρθρο 2 παράγραφος 2, μετά τη γραμμή «Πρόεδρος: 138 %», παρεμβάλλεται η ακόλουθη γραμμή:
               «Αντιπρόεδρος: 125 %».
            
         
               3)
            
            
               Στο άρθρο 4 παράγραφος 3, μετά τη γραμμή «Πρόεδρος: 1 418,07 EUR», παρεμβάλλεται η ακόλουθη γραμμή:
               «Αντιπρόεδρος: 911,38 EUR».
            
         
               4)
            
            
               Στο άρθρο 4β, ο όρος «Πρωτοδικείου» αντικαθίσταται από τον όρο «Γενικού Δικαστηρίου».
            
         
               5)
            
            
               Στο άρθρο 19α, ο όρος «Πρωτοδικείου» αντικαθίσταται από τον όρο «Γενικού Δικαστηρίου».
            
         
               6)
            
            
               Στο άρθρο 21α παράγραφος 1, ο όρος «Πρωτοβαθμίου Δικαστηρίου» αντικαθίσταται από τον όρο «Γενικού Δικαστηρίου».
            
         
               7)
            
            
               Στο άρθρο 21α, η παράγραφος 2 αντικαθίσταται από το ακόλουθο κείμενο:
               «2.   Ο βασικός μηνιαίος μισθός του προέδρου, του αντιπροέδρου, των μελών και του γραμματέα του Γενικού Δικαστηρίου ισούται με το ποσό που προκύπτει από τον πολλαπλασιασμό του βασικού μισθού υπαλλήλου της Ευρωπαϊκής Ένωσης βαθμού 16, τρίτο κλιμάκιο, επί τους εξής συντελεστές:
               
                           —
                        
                        
                           :
                        
                        
                           Πρόεδρος
                        
                        
                           :
                        
                        
                           112,5 %,
                        
                     
                           —
                        
                        
                           :
                        
                        
                           Αντιπρόεδρος
                        
                        
                           :
                        
                        
                           108 %,
                        
                     
                           —
                        
                        
                           :
                        
                        
                           Μέλη
                        
                        
                           :
                        
                        
                           104 %,
                        
                     
                           —
                        
                        
                           :
                        
                        
                           Γραμματέας
                        
                        
                           :
                        
                        
                           95 %».
                        
                     
         
               8)
            
            
               Στο άρθρο 21α, παράγραφος 3, μετά τη γραμμή «Πρόεδρος: 607,71 EUR», παρεμβάλλεται η ακόλουθη γραμμή:
               «Αντιπρόεδρος: 573,98 EUR».
            
         
               9)
            
            
               Στο άρθρο 21β παράγραφος 1, ο όρος «Πρωτοδικείου» αντικαθίσταται από τον όρο «Γενικού Δικαστηρίου».
            
         
               10)
            
            
               Στο άρθρο 21γ παράγραφος 1, ο όρος «Πρωτοδικείου» αντικαθίσταται από τον όρο «Γενικού Δικαστηρίου».
            
         Άρθρο 2
   Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Σεπτεμβρίου 2012.
      
         
            Για το Συμβούλιο
         
         
            Ο Πρόεδρος
         
         Α. Δ. ΜΑΥΡΟΓΙΑΝΝΗΣ
      
   
   
      (1)  ΕΕ L 228 της 23.8.2012, σ. 1.
   
      (2)  ΕΕ 187 της 8.8.1967, σ. 1.